《题梅仙山》
宋代·陈阐

先生吏隐寄南昌，千里来寻物外乡。
汲水尚怜春井渠，藏丹犹发夜坛光。
鹤归华表人何在，犬吠云深日自长。
我拟重来访遗迹，手搘筇杖少徜徉。

作者简介：宋兴化军仙游人，字伯通。仁宗皇祐元年进士。知建州，岁饥，境内有竞籴者，县令以为盗，告禀于州。阐以为一日聚至数百人，殆以饥争食者，推验之果然，遂杖而释之，且出粟赈贷，众乃复业。后移知莱州。